Šanchajaus bendradarbiavimo organizacija

Šanchajaus bendradarbiavimo organizacija, (ŠBO) (, kin. 上海合作组织 (上合组织) Shànghǎi Hézuò Zǔzhī (Shàng Hé Zǔzhī), ) – nuolatinė tarpvyriausybinė tarptautinė organizacija.

Dalyvaujančios šalys:

 

Pagrindiniai ŠBO tikslai: stiprinti valstybių narių tarpusavio pasitikėjimą ir gerą kaimynystę, skatinti veiksmingą jų bendradarbiavimą politikos, prekybos ir ekonomikos, mokslo, technologijų ir kultūros, taip pat švietimo, energetikos, transporto, turizmo, aplinkosaugos ir kitose srityse, kartu užtikrinti ir palaikyti taiką, saugumą ir stabilumą regione, siekti demokratinės, teisingos ir racionalios naujos tarptautinės politinės ir ekonominės tvarkos.

ŠBO valstybės narės laikosi "Šanchajaus dvasios" idėjos ir konsensuso bei abipusio pasitikėjimo, abipusiai naudingo bendradarbiavimo, lygybės, abipusių konsultacijų, pagarbos kultūrų įvairovei ir bendro vystymosi siekio principų, o išorėje - atvirumo, neprisijungimo ir nesitaikymo prie trečiųjų šalių principų.

Valstybių grupė rengia Eurazijos bloko valstybių aukščiausiojo lygio susitikimus. ŠBO įkūrimo deklaracija pasirašyta Šanchajuje 2001 m. birželio 15 d. Kaip visateisė tarptautinė organizacija ji funkcionuoja nuo 2004 m. sausio, kai įkurti nuolatiniai jos organai – Pekine sekretoriatas ir Taškente regioninė antiteroristinė struktūra. Netrukus stebėtoja į ją buvo priimta 
Mongolija (2004), vėliau – Iranas, Pakistanas ir Indija (2005). Svečių teisėmis dalyvauja Afganistanas, ASEAN, ir NVS.

Šalys dalyvaujančios ŠBO veikloje.

ŠBO narėmis yra devynios šalys: Indijos Respublika, Kazachstano Respublika, Kinijos Liaudies Respublika, Kirgizijos Respublika, Pakistano Islamo Respublika, Rusijos Federacija, Tadžikistano Respublika, Uzbekistano Respublika ir Irano Islamo Respublika;

trys šalys turi ŠBO stebėtojų statusą - Afganistano Islamo Respublika, Baltarusijos Respublika ir Mongolijos Respublika;

Šešios šalys yra ŠBO dialogo partnerės - Armėnijos Respublika, Azerbaidžano Respublika, Kambodžos Karalystė, Nepalo Federacinė Demokratinė Respublika, Turkijos Respublika ir Šri Lankos Demokratinė Socialistinė Respublika.

Nuorodos 
 Oficiali svetainė (anglų, kinų, rusų kalbomis);
 Įkūrimo deklaracija  (anglų kalba).
 Fels, Enrico (2009), Assessing Eurasia's Powerhouse. An Inquiry into the Nature of the Shanghai Cooperation Organisation, Winkler Verlag: Bochum. ISBN 978-3-89911-107 (anglų kalba).

Tarptautinės organizacijos
Šanchajus